31/07/2019 | Administración LocalMunicipal
Santiago de Compostela
Persoal
Bases específicas da convocatoria para a provisión, polo sistema de libre designación, da praza/posto directivo denominado director/a da área de réxime interior do Concello de Santiago de Compostela

ANUNCIO BASES ESPECÍFICAS DA CONVOCATORIA PARA A PROVISIÓN, POLO SISTEMA DE LIBRE DESIGNACIÓN, DA PRAZA/POSTO DIRECTIVO DENOMINADO DIRECTOR/A DA ÁREA DE RÉXIME ÁREA DE RÉXIME INTERIOR DO CONCELLO DE SANTIAGO DE COMPOSTELA Por Resolución da Concelleira-delegada de economía, facenda, contratación, persoal e modernización da administración local do 29 de xullo de 2019, apróbase a convocatoria para a provisión da praza/posto directivo, denominado director/a da área de réxime interior do Concello de Santiago de Compostela, de conformidade coas seguintes bases: 1. OBXECTO. As presentes bases teñen por obxecto rexer a convocatoria para prover, polo sistema de libre designación establecido no artigo 13 do Texto Refundido da Lei do Estatuto Básico do Empregado Público (Real Decreto Lexislativo 5/2015, do 30 de outubro) e nos artigos 33 e 34 da Lei 2/2015, do 29 de abril, do Emprego Público de Galicia, e de acordó co contemplado no artigo 130 da Lei 7/1985, do 2 de abril, reguladora das bases de réxime local, modificada pola lei 27/2013, do 27 de decembro. O proceso axústase aos principios de mérito, capacidade e pública concorrencia, e se baseará en criterios de idoneidade, competencia e experiencia profesional.2. CARACTERÍSTICAS DA PRAZA/POSTO.2.1.–A praza/posto a prover está incluída no cadro de persoal aprobado polo Pleno municipal, e publicado no BOP da Coruña do 27 de febreiro de 2018.2.2.–O complemento de destino asignado á praza/posto é o correspondente ao nivel 30, e o seu sistema de provisión o de libre designación.2.3.–O complemento específico anual fixado para a praza/posto, referido ao ano 2019, é de 36.542,5 € brutos.2.4.–A praza/posto está suxeito á especial dedicación, nos termos do artigo 3.5.1. f) do Acordo Regulador - Convenio Colectivo do Concello de Santiago de Compostela (BOP da Coruña, do 3 de febreiro de 2010). Tamén estará suxeito ao réxime de incompatibilidades da Lei 53/1984, do 26 de decembro: e seranlle de aplicación as limitacións ao exercicio de actividades privadas establecidas no artigo 8 da Lei 5/2006, do 10 de abril, de regulación de conflitos de intereses dos membros do goberno e dos altos cargos da Administración Xeral do Estado.2.5.–Serán funcións do/a director/a, a dirección e coordinación dos servizos comprendidos no ámbito competencial desta concellería, e en particular, sen ánimo de exhaustividade, de contratación, persoal e modernización da administración local, e en xeral todas as previstas no artigo 59.2 do Regulamento Orgánico de Goberno e Administración (BOP 06/03/2012). O/a director da área de réxime interior poderá propoñer ós/ás responsables dos distintos servizos municipais a elaboración de proxectos, de disposicións, acordos, informes e convenios, así como propoñe-la adopción de actos administrativos referentes ó seu ámbito de responsabilidade, ademáis de facer o seguimento e a avaliación dos diferentes servizos municipais.3. REQUISITOS E CRITERIOS PARA A DESIGNACIÓN.3.1.–Ademais dos requisitos xerais previstos no artigo 56 do Texto Refundido da Lei do Estatuto Básico do Empregado Público, será requisito indispensable para concorrer á convocatoria ser funcionario/a de carreira do Estado, das Comunidades Autónomas, das Entidades Locais ou con habilitación de carácter nacional en corpo ou escala clasificado no subgrupo A1.3.2.–A designación responderá aos criterios de idoneidade, competencia e experiencia profesional, entre os que se prestará especial atención aos seguintes méritos: * Título de grado ou equivalente. * Experiencia nas materias do seu ámbito de responsabilidade, en especial en servizos económicos, contratación e xestión de persoal. * Formación e experiencia no ámbito de modernización da administración pública: mellora de procedementos, simplificación administrativa… * Formación fe experiencia en técnicas e métodos de avaliación do desempeño e/ou rendemento do persoal ao servizo das administracións públicas.4. SOLICITUDES. As solicitudes dirixiranse á Alcaldía dentro do prazo dos dez días naturais seguintes ao da publicación da convocatoria no Diario Oficial de Galicia. Xunto coas solicitudes, os/as aspirantes achegarán o seu curriculum vitae, no que constarán os méritos alegados e xustificados documentalmente que os/as interesados/as desexen se teñan en conta.5. NOMEAMENTO. Concluído o prazo de presentación de solicitudes, a Alcaldía elevará informe-proposta á Xunta de Goberno Local para a designación do/a director/a de área, que deberá estar motivado con referencia ao cumprimento dos requisitos, a observancia do procedemento, á competencia para o nomeamento, e á valoración discrecional da experiencia profesional e demais méritos alegados.6. TOMA DE POSESIÓN. O prazo para a toma de posesión será de tres días hábiles se non implica cambio de residencia do/a funcionario/a, ou dun mes en caso contrario, a contar dende o seguinte ao da notificación ó/á interesado/a do acordo de nomeamento. En todo caso, o nomeamento publicarase no Boletín Oficial da Provincia.7. IMPUGNACIÓN. Contra a presente resolución, que pon fin á vía administrativa, as persoas interesadas poderán interpoñer recurso potestativo de reposición perante o órgano que a dictou, no prazo dun mes, contado a partir do día seguinte ó da súa publicación, de conformidade co establecido na Lei 39/2015, do 1 de outubro, do procedemento administrativo común das administracións públicvas (BOE núm.236, do 2 de outubro), ou poderán impugnala directamente perante o xulgado contencioso-administrativo competente no prazo de dous meses contados a partir da mesma data, segundo o establecido na lei 29/1998, do 13 de xullo, reguladora da xurisdicción contencioso-administrativa. O que se publica para xeral coñecemento. Santiago de Compostela, 29 de xullo de 2019 A concelleira-delegada de economía, facenda, contratación, persoal e modernización da administración local (P. D. Xunta de Goberno Local 24/06/2019) Asdo.: Marta Abal Rodríguez